–	આ મંગલ સાધના પછી મૌન છુટે એ દિવસ હતો ૧૯/૩/૨૦૧૬ મતલબ ૯માં દિવસે મૌન તોડાવે એનાં બે કારણ હતા એક તો એ કે આટલા દિવસથી તમે ચુપ હોવ બીજા અવાજની આદતથી મુક્ત હોવ તો એ એક દિવસ આદત પડે પાછુ રોજીંદી જીંદગીમાં જવા પહેલા. અને બીજું બધાથી મૈત્રી કરવાનો મોકો આપે. આજુબાજુમાં રહેતા લોકોના નામ, ક્યાંના છે એ પણ એજ દિવસે ખબર પડી. એ દિવસ નાનો લાગ્યો બોલવામાં. નહિ તો બાકીના દિવસો તો એટલા લાંબા લાગતા કે સવારે ૧૦ વાગે એમ લાગે કે જાણે બપોર થઇ ગઈ કારણ સવારે ૪ વાગ્યાથી દિવસ ઉગતો અમારો. અને બધાના મોબાઈલ ત્યાં જમા કરાવી લીધા હતા તો મૌન તોડ્યા પછી મોબાઈલ આપી વાપરવાની છૂટ આપી. પણ મેં મારો મોબાઈલ તો ઘરે અરવિંદને આપી દીધેલો એટલે હજી એક દિવસનું મોબાઈલ મૌન પણ હતું મારે તો. પણ એનું પણ કઈ એટલું લાગ્યું નહી. પણ હા ઘરે કોન્ટેક્ટ કરવા પ્રોબ્લેમ થયો પણ બીજાના મોબાઈલથી એક વાર વાત કરી દીધી.